
Nr. 22/88


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru aprobarea Ordonanţei de urgenţă a Guvernului nr. 2/2008 privind modificarea şi completarea Ordonanţei Guvernului nr.14/2007 pentru reglementarea modului şi condiţiilor de valorificare a bunurilor intrate, potrivit legii, în proprietatea privată a statului, cu care comisia noastră a fost sesizată în fond cu adresa Biroului Permanent nr. PL.x 118  din 12 martie 2008.
	PREŞEDINTE,

Aurel Gubandru

RAPORT

asupra proiectului de Lege pentru aprobarea Ordonanţei de urgenţă a Guvernului nr. 2/2008 privind modificarea şi completarea Ordonanţei Guvernului nr.14/2007 pentru reglementarea modului şi condiţiilor de valorificare a bunurilor intrate, potrivit legii, în proprietatea privată a statului 
     
     Cu adresa nr.PL.x 118  din 12 martie 2008, Biroul Permanent conform art.95 şi 115 din Regulamentul Camerei Deputaţilor, republicat, a sesizat,  spre dezbatere, în procedură de urgenţă, Comisia pentru buget, finanţe şi bănci cu proiectul de Lege pentru aprobarea Ordonanţei de urgenţă a Guvernului nr. 2/2008 privind modificarea şi completarea Ordonanţei Guvernului nr.14/2007 pentru reglementarea modului şi condiţiilor de valorificare a bunurilor intrate, potrivit legii, în proprietatea privată a statului. 
          La întocmirea raportului s-au avut în vedere avizele Consiliului Legislativ, al Comisiei pentru industrii şi servicii şi al Comisiei pentru administraţie publică, amenajarea teritoriului şi echilibru ecologic.
                          Prezentul proiect de Lege are ca obiect de reglementare aprobarea Ordonanţei de urgenţă a Guvernului nr. 2/2008 privind modificarea şi completarea Ordonanţei Guvernului nr.14/2007 pentru reglementarea modului şi condiţiilor de valorificare a bunurilor intrate, potrivit legii, în proprietatea privată a statului, potrivit căreia:

· distrugerea bunurilor, care aduc atingere unui drept de proprietate intelectuală, se va face de către comisia de preluare şi distrugere convocată prin decizia instituţiei publice deţinătoare;

· comisia de preluare şi distrugere va funcţiona pe lângă deţinătorii bunurilor, , în principal fiind unităţile autorităţii vamale;
· se vor plăti drepturi de import şi asupra bunurilor necomunitare intrate în  proprietatea privată a statului, atribuite cu titlu gratuit;
· contravenţiile şi sancţiunile aplicabile pentru nerespectarea prevederilor Ordonanţei Guvernului nr.14/2007 pentru reglementarea modului şi condiţiilor de valorificare a bunurilor intrate, potrivit legii, în proprietatea privată a statului, se vor stabili prin hotărâre a Guvernului.
                 Proiectul de Lege face parte din categoria legilor ordinare, potrivit art. 76 din Constituţia României, republicată.
            La dezbaterea proiectului au participat, în conformitate cu prevederile art. 54 şi 55 din Regulamentul Camerei Deputaţilor, republicat, domnul Eugen Teodorovici şi doamna Elena Ianda, secretar de stat şi, respectiv, director general adjunct la Ministerul Economiei şi Finanţelor.

            La lucrările comisiei au participat  22  deputaţi, din totalul de 28 membri ai comisiei.

            Raportul comisiei a fost adoptat cu majoritate de voturi. 

            Proiectul de Lege a fost adoptat de Senat în şedinţa din data de 5 martie 2008.

            Proiectul de lege, potrivit art. 75 din Constituţia României, republicată şi al art. 92 din Regulamentul Camerei Deputaţilor, republicat este de competenţa decizională a Camerei Deputaţilor.
             In urma dezbaterii proiectului de Lege pentru aprobarea Ordonanţei de urgenţă a Guvernului nr. 2/2008 privind modificarea şi completarea Ordonanţei Guvernului nr.14/2007 pentru reglementarea modului şi condiţiilor de valorificare a bunurilor intrate, potrivit legii, în proprietatea privată a statului, în şedinţa din data de 18 iunie 2008, comisia propune supunerea spre dezbaterea şi adoptarea Plenului Camerei Deputaţilor a proiectului de Lege în forma adoptată de Senat.
	PREŞEDINTE,

Aurel Gubandru
	SECRETAR,

Radu Cătălin Drăguş


            Consilier parlamentar:
Rosu Gica       

